CELEX: 62018TA0215
Language: bg
Date: 2020-03-12 00:00:00
Title: Дело T-215/18: Решение на Общия съд от 12 март 2020 г. — QB/ЕЦБ (Публична служба — Персонал на ЕЦБ — Процедура по оценяване — Оценителен доклад за 2016 г. — Автор на оценителния доклад — Явна грешка в преценката — Отпуск по болест — Преназначаване — Възнаграждение — Решение, с което се отказва увеличаване на възнаграждението — Компетентност на автора на увреждащия акт — Отговорност)

25.5.2020   
            
            
               BG
            
            
               Официален вестник на Европейския съюз
            
            
               C 175/14
            
         
      Решение на Общия съд от 12 март 2020 г. — QB/ЕЦБ
      (Дело T-215/18) (1)
      
      (Публична служба - Персонал на ЕЦБ - Процедура по оценяване - Оценителен доклад за 2016 г. - Автор на оценителния доклад - Явна грешка в преценката - Отпуск по болест - Преназначаване - Възнаграждение - Решение, с което се отказва увеличаване на възнаграждението - Компетентност на автора на увреждащия акт - Отговорност)
      (2020/C 175/15)
      Език на производството: френски
      
         Страни
      
      
         Жалбоподател: QB (представител: L. Levi, адвокат)
      
         Ответник: Европейска централна банка (представители: F. von Lindeiner и M. Rötting, подпомагани от B. Wägenbaur, адвокат)
      
         Предмет
      
      Искане на основание член 270 ДФЕС и член 50а от Статута на Съда на Европейския съюз, целящо, от една страна, отмяната на оценителния доклад на жалбоподателката за 2016 г. и на решението на ЕЦБ от 23 май 2017 г., с което се отказва увеличаване на възнаграждението, и доколкото е необходимо, отмяната на решението от 18 септември 2017 г. на ЕЦБ и на имплицитното решение на същата, с които съответно се отхвърлят искането на жалбоподателката за преразглеждане и жалбата ѝ по административен ред, и от друга страна, поправянето на вредата, която жалбоподателката твърди, че е претърпяла.
      
         Диспозитив
      
      
                  1)
               
               
                  Отменя решението на Европейската централна банка (ЕЦБ) от 23 май 2017 г., с което се отказва увеличаване на възнаграждението на QB.
               
            
                  2)
               
               
                  Отхвърля жалбата в останалата ѝ част.
               
            
                  3)
               
               
                  QB понася две трети от направените от нея съдебни разноски.
               
            
                  4)
               
               
                  ЕЦБ понася направените от нея съдебни разноски и една трета от разноските на QB.
               
            
         (1)  ОВ C 211, 18.6.2018 г.